1210 (albumas)

„1210“ – 5-asis studijinis grupės „Lemon Joy“ albumas, išleistas 2006 m. kovo 31 d. Albumo singlais tapo dainos „Ar verta laukt, kol užsidegs žalia šviesa“, „Pirmosios gėlės (Baltoj tyloj)“, „Ne apie mus (Koks pašėlęs tempas)“, „Ten, kur mylėjau“, „Arčiau“, „Viskuo tikiu“. Pastarajai dainai buvo nufilmuotas vaizdo klipas. Albumas buvo tarp pretendentų tapti geriausiu metų albumu „Bravo“ ir „Radiocentro“ apdovanojimuose, kuriuose nusileido tik SEL albumui „Muzika“.

Šis albumas buvo pirmasis nuo 1999 metų „Mylėt tave taip beprotiška ir keista“ grupės albumas su naujomis autorinėmis dainomis, nes 2001 m. išleistame „REstart“ buvo įrašyti „koveriai“. 2004 m. buvo išleistas geriausių dainų rinkinys „Electropop“.

„1210“ muzikos kritikai ir gerbėjai vadina vienu geriausių albumų „Lemon Joy“ diskografijoje. Albumo kūrinius grupė nuolat įtraukia į savo koncertus. 2021 m. šis albumas buvo perleistas pavadinimu „2021“ dvigubos vinilo plokštelės ir skaitmeniniu formatais. Perleistas albumas papildytas naujai sukurtais „Happyendless“, Andriaus Mamontovo, Leono Somovo ir GeraiGerai remiksais.Minėdama albumo „1210“ sukaktį grupė „Lemon Joy“ išleido proginę vinilinę plokštelę „2021“. 15min.lt. Nuoroda tikrinta 2021-08-03.

2018 m. išleistame „Lemon Joy“ rinktiniame albume „Svarbiausios dainos“ yra trys šio albumo kūriniai – „Ar verta laukt kol užsidegs žalia šviesa“, „Toli“ ir „Arčiau“.

 Dainų sąrašas 

 Nr.  Daina  Trukmė <center>1  „Ten kur mylėjau“  <center>5:27 <center>2  „Ar verta laukt kol užsidegs žalia šviesa“  <center>4:47 <center>3  „Nespalvoti angelai“  <center>4:21 <center>4  „Ne apie mus (Koks pašėlęs tempas)“  <center>4:37 <center>5  „Arčiau“  <center>5:02 <center>6  „Toli“(kartu su Andriumi Mamontovu)  <center>3:41 <center>7  „Gražiausiai iš visų“  <center>5:13 <center>8  „Laikinas angelas“  <center>4:16 <center>9  „Viskuo tikiu“  <center>4:54 <center>10  „Aidai 1210“  <center>4:07 <center>11  „Pirmosios gėlės (Baltoj tyloj)“  <center>3:43 <center>12  „Ruduo“  <center>3:55 <center>13  „Šviesti tik tau“  <center>5:31

 Išnašos 

 Nuorodos 

 „1210“ Discogs svetainėje

Kategorija:2006 albumai